钦定古今图书集成/明伦汇编/家范典/第008卷 > 《再从侄瑛幼孤学道龙虎山自伤不能鞠携述祖德以勉之》元·袁桷
## 钦定古今图书集成/明伦汇编/家范典/第008卷 > 《再从侄瑛幼孤学道龙虎山自伤不能鞠携述祖德以勉之》元·袁桷

“煌煌元胄，家越徙鄞，隐道閟躬，三世养真。是生。祥符，
观光，绩文占籍。浚仪，佐邑，孔勤，粤有光禄，亦奉于越，
聿魁开封，老守于括。少保恂恂，卑退静阅。太保灵承，
逃难乘筏。大耋韬明，闾里胥洽。笃生卫公，乔柯茂丰，
敦让诒则，摄狱。自公。绝蔓秉仁，千人，著功，冥报。氤氲
维垣，锡崇，于赫少傅，受学族祖，习绎典谟”，正献同字
正献首科，少傅踵举，复师以研。繄我族父，昭穆会稽
非宗，畴谱。同源迢迢，宴堂是叙。相臣嫉忠，同党同锢。
正学勃兴，象山武夷。相继登朝，奉常羽仪。维我少傅，
抱其魁奇。经武有本，日用不疲。绝币罢书，感励孜孜。
迺登东观，迺佐宰司。岁为阉茂，正肃冠廷，正献休休，
少傅绳绳，载史纂谟，致事以行，少傅作程，均赢纪经。
翼翼京邑，十载敉宁。憬彼介狄，回戈指淮。铁驷豗喧，
为厉之阶。公在宥密，展诚弼谐，悉卒宵征，拉其妖霾。
总戎辅京，秉纛受齐，奸沈于渊。公归在里，征彼寿俊。
县车告止，三启公府。永楚赐履，复荒于齐。终越以祀，
冢子庐陵，克谨其承。曰惟瑞安，俭不近名。生我俊兄，
志学蜚英。上试铨曹，“计偕荐膺。余年尚孩，企焉战兢。
女纪既蒙，讫箓更符。匪曰愚智，厄穷同途。火焚高闳，
戚戚告瘏。不敏其芸，莫植其居。泯奄长夜，衋然永徂。
念子之稚，孔嶷孔朗。不宁以餬，俾游泬荒。我虽异途，
与汝同情。无为夸淫，无溺燕朋。壹尔气神，履冰奉盈。
我宗匪微，德芬匪沫。来者之荥，逝者之戒。沾沾褱新，
不究其败。鉴彼太素。曷其有坏。”述我祖德。送尔言迈。
匪穷咏歌。申以用诫。